
VLADA REPUBLIKE HRVATSKE

                                                                                                 Zagreb, 17. kolovoza 2026.



___________________________________________________________________________
	
PREDLAGATELJ:
	
Ministarstvo obrane 


___________________________________________________________________________
	
PREDMET:
	
Prijedlog odluke o uporabi Oružanih snaga Republike Hrvatske radi pružanja humanitarne pomoći Bosni i Hercegovini u gašenju požara. 



___________________________________________________________________________

P r i j e d l o g




Na temelju članka 56. stavka 1. Zakona o obrani („Narodne novine, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19., 155/23. i 136/25.), Vlada Republike Hrvatske je uz prethodnu suglasnost Predsjednika Republike Hrvatske, na sjednici održanoj __________ donijela  


   O D L U K U

o uporabi Oružanih snaga Republike Hrvatske
radi pružanja humanitarne pomoći Bosni i Hercegovini u gašenju požara 
	

I.

		Odobrava se prelazak granice Republike Hrvatske Oružanim snagama Republike Hrvatske radi pružanja humanitarne pomoći Bosni i Hercegovini u gašenju požara.

	Za izvršenje zadaće iz stavka 1. ove točke odobrava se korištenje dva zrakoplova Canadair CL-415 Hrvatskoga ratnog zrakoplovstva, s dvije posade pripadnika Oružanih snaga Republike Hrvatske.

II.

		Ova Odluka stupa na snagu danom donošenja.






P R E D S J E D N I K

mr. sc. Andrej Plenković


KLASA:
URBROJ: 

Zagreb,






O B R A Z L O Ž E NJ E


	Člankom 56. stavkom 1. Zakona o obrani („Narodne novine, br. 73/13., 75/15., 27/16., 110/17. – Odluka Ustavnog suda Republike Hrvatske, 30/18., 70/19., 155/23. i 136/25.) propisano je da Oružane snage Republike Hrvatske mogu prijeći granice Republike Hrvatske radi pružanja humanitarne pomoći drugoj državi na temelju odluke koju donosi Vlada Republike Hrvatske uz prethodnu suglasnost Predsjednika Republike Hrvatske. 

	Ovom Odlukom odobrava se prelazak granice Republike Hrvatske Oružanim snagama Republike Hrvatske radi pružanja humanitarne pomoći Bosni i Hercegovini u gašenju požara na području općine Bosansko Grahovo. Za izvršenje zadaće odobrava se korištenje dva zrakoplova Canadair CL-415 Hrvatskoga ratnog zrakoplovstva, s dvije posade pripadnika Oružanih snaga Republike Hrvatske.

